Чаптоо
Чаптоо (лепка) – жумшак материалдарды (ылайдын атайын сорту, мом, пластилин) иштетүү менен байланышкан скульпторлук техникасынын негизги түрлөрүнүн бири. Толук өз алдынча турган техника катары Ч. моделди жасоодон баштап, бардык скульпторлук иштерде колдонулат (мисалы, чегип, оюп, жонуп сүрөт жасоодо), натыйжада Ч. скульптордун чыгармачыл практикасынын бардык жактарында катышат. Бул техниканын негизги материалы боз топурак, мүнөздүү аспабы болуп ар кандай чоңдуктагы жана формадагы стеки эсептелет. Ылайды адатта ичинен темир каркас менен бекемдеп алышат, ал эми аны ийлеп иштетүү, негизинен, кол менен эч кандай аспапсыз жүргүзүлөт. Өтмө мааниде – термин живописте жана графикада жарык шаңы менен түс аркылуу форманы чаптоодо колдонулат, к. Моделдештирүү макаласын.

Колдонулган адабияттар
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Кыргыз сүрөт исскуствосу